Jesu nĩ mũnene kũrĩ athĩnjĩri-Ngai a gũkũ thĩ (1-10)
Na njĩra ta ya Melikisedeki (6, 10)
Eerutire wathĩki kuumana na mĩnyamaro (8)
Nĩwe njĩra ya ũhonokio wa tene na tene (9)
Mũkaana wĩgiĩ kwaga kũgimara (11-14)
5 Nĩ gũkorũo mũthĩnjĩri-Ngai ũrĩa mũnene o wothe ũthuurĩtwo kuuma kũrĩ andũ amũragwo nĩ ũndũ wao atungatage maũndũ-inĩ megiĩ Ngai, nĩ getha arutage iheo na magongona nĩ ũndũ wa mehia.2 Nĩ ahotaga gũcaĩra arĩa matarĩ na ũmenyo na arĩa mehagia, nĩ gũkorũo o nake nĩ mwĩhia,3 na nĩ ũndũ ũcio no mũhaka arutage magongona nĩ ũndũ wa mehia make mwene o ta ũrĩa arutaga nĩ ũndũ wa mehia ma andũ.4 Mũndũ tiwe wĩheaga gĩtĩo kĩu, ĩndĩ akĩamũkagĩra rĩrĩa amũrũo nĩ Ngai, o ta ũrĩa Haruni aamũrirũo.5 Ũndũ ũmwe na ũcio, Kristo ti gwĩtũũgĩria etũũgĩririe we mwene na njĩra ya gũtuĩka mũthĩnjĩri-Ngai ũrĩa mũnene, ĩndĩ aatũũgĩririo nĩ Ũrĩa wamwĩrire ũũ: “Wee ũrĩ mũrũ wakwa; ũmũthĩ nĩ ndatuĩka thoguo.”6 O ta ũrĩa handũ hangĩ oigĩte atĩrĩ, “Wee ũrĩ mũthĩnjĩri-Ngai tene na tene na njĩra ta ya Melikisedeki.”7 Hĩndĩ ya ũtũũro wake arĩ gũkũ thĩ, Kristo nĩ aathaithanire na akĩhoya arĩ na kĩrĩro kĩnene na maithori, kũrĩ Ũrĩa ũngĩahotire kũmũhonokia kuuma gĩkuũ-inĩ, na nĩ aaiguirũo nĩ ũndũ wa gwĩtigĩra Ngai.8 O na gũtuĩka aarĩ mũrũwe, nĩ eerutire wathĩki kuumana na maũndũ marĩa aanyamarĩkire nĩmo.9 Na thutha wa gũtuo mũkinyanĩru, agĩtuĩka njĩra ya kũrehera arĩa othe mamwathĩkagĩra ũhonokio wa tene na tene,10 nĩ gũkorũo Ngai nĩ amũtuĩte mũthĩnjĩri-Ngai mũnene na njĩra ta ya Melikisedeki.11 Tũrĩ na maũndũ maingĩ ma kuuga megiĩ Kristo, no nĩ maritũ gũtaarĩria, tondũ nĩ mũtuĩkĩte aritũ ũhoro-inĩ wa kũigua.12 Nĩ gũkorũo o na gũtuĩka gũkinyĩria rĩu mwagĩrĩirũo gũkorũo mũrĩ arutani, mũrabatara mũndũ wa kũmũruta rĩngĩ maũndũ marĩa ma mũthingi megiĩ uuge wa Ngai, na nĩ mũtuĩkĩte rĩngĩ a kũbatara iria handũ ha irio nyũmũ.13 Tondũ mũndũ o wothe ũrĩa ũthiaga na mbere kũnyua iria ndataũkĩirũo nĩ kiugo kĩrĩa kĩa ũthingu, nĩ ũndũ we nĩ kaana kanini.14 No irio nyũmũ nĩ cia andũ agima, arĩa mamenyeretie ũhoti wao wa gwĩciria na njĩra ya kũũhũthĩra gũkũũrana wega na ũũru.
kik_Latn kik_Latn kik_Latn kik_Latn kik_Latn kik_Latn